Vinícius Júnior

Vinícius José Paixão de Oliveira Júnior (sündinud 12. juulil 2000 São Gonçalos) on Brasiilia jalgpallur, ründaja. Ta mängib Hispaania kõrgliiga klubis Madridi Real.

Ta alustas karjääri kodumaal Flamengos, mille noorteakadeemiaga liitus ta 2005. aastal. Flamengo esindusmeeskonnas tegi ta debüüdi 13. mail 2017 kõrgliiga mängus Atlético Mineiro vastu, sekkudes mängu 82. minutil."El ‘merengue’ Vinicius Jr. debuta a los 16 años como profesional". Mundo Deportivo. 13.5.2017. Vaadatud 23.4.2018 Esimese värava lõi ta klubi meeskonnas sama aasta 9. augustil Copa Sudamericana mängus Tšiili klubi Palestino vastu. Esimese värava Brasiilia kõrgliigas lõi ta 19. augustil 2:0 võidumängus Atlético Goianiense üle."Enfim, o gol: após 385 minutos, Vinicius Junior desencanta e quebra o gelo no Fla". Globo Esporte. 10.8.2017. Vaadatud 23.4.2018

2017. aasta mais sõlmis Vinícius lepingu Madridi Realiga. Leping jõustus pärast tema 18. sünnipäeva 2018. aasta juulis."Official Announcement: Vinicius Junior". Real Madrid C.F. 23.5.2017. Vaadatud 23.4.2018 Tema üleminekusumma oli 45 miljonit eurot, mis tegi Viniciusest läbi aegade kõige kallima alaealise jalgpalluri."Meeletu üleminek: Madridi Real maksis 16-aastase tähe eest rekordilise summa". Postimees. 23.5.2017. Vaadatud 23.4.2018

Debüüdi Hispaania kõrgliigas tegi ta Madridi Reali särgis 29. septembril 2018 mängus linnarivaali Madridi Atlético vastu, sekkudes mängu 87. minutil. Ta sai sellega esimeseks 2000. aastatel sündinud mängijaks, kes Reali särgis väljakule on jooksnud."Vinicius Junior makes Real Madrid history in derby cameo". goal.com. Vaadatud 29.18.2018. Vaadatud 1.10.2018 Esimese värava lõi ta Hispaania kõrgliigas 3. novembril mängus Real Valladolidi vastu."Vinicius changes Real's luck". Marca. Vaadatud 22.12.2018 Hooajal 2019–20 tuli ta Realiga Hispaania meistriks.

2015. aastal tuli ta Brasiilia noortekoondisega Lõuna-Ameerika alla 15-aastaste meistriks. 2017. aastal võitis ta Brasiilia noortekoondisega Lõuna-Ameerika alla 17-aastaste meistrivõistlused. Vinícius lõi turniiril seitse värava ja valiti turniiri parimaks mängijaks."Vinicius y un protagonismo estratégico". CONMEBOL.com. 20.3.2017. Vaadatud 23.4.2018

Debüüdi Brasiilia jalgpallikoondises tegi ta 10. septembril 2019 mängus Peruu vastu. 2021. aastal saavutas ta Brasiiliga koondisega Copa Américal teise koha. Koondisekarjääri esimese värava lõi ta 24. märtsil 2022 MM-i valikmängus Tšiili vastu.

 Saavutused 
Madridi Real
La Liga: 2019–20
Supercopa de España: 2019–20, 2021–22
 Klubide maailma karikavõistlused: 2018

 Viited 

Kategooria:Brasiilia jalgpallurid
Kategooria:Clube de Regatas do Flamengo mängijad
Kategooria:Real Madrid CF mängijad
Kategooria:La Liga mängijad
Kategooria:Sündinud 2000